**NORAKSTS**

**Mārupes novada pašvaldības dome**

Daugavas iela 29, Mārupe, Mārupes novads, LV-2167

67934695 / marupe@marupe.lv / www.marupe.lv

**DOMES SĒDES PROTOKOLA Nr.12 PIELIKUMS**

2024.gada 26.jūnijs

**LĒMUMS Nr.8**

**Par valsts vietējo autoceļu V15 Rīgas robeža–Silnieki–Puķulejas un V16 K. Ulmaņa gatve–Silnieki pārņemšanu Mārupes novada pašvaldības īpašumā**

Ar Mārupes novada pašvaldības domes 2024.gada 27.marta lēmumu Nr. 8 (prot.Nr.6) “Par valsts vietējo autoceļu V15 Rīgas robeža–Silnieki–Puķulejas un V16 K. Ulmaņa gatve–Silnieki pārņemšanu Mārupes novada pašvaldības īpašumā” tika nolemts konceptuāli piekrist pārņemt bez atlīdzības Mārupes novada pašvaldības īpašumā autoceļa V15 Rīgas robeža–Silnieki–Puķulejas posmu no 0,000 km līdz 3,664 km un V16 K. Ulmaņa gatve–Silnieki posmu no 0,000 km līdz 1,474 km.

2024.gada 28.maijā Mārupes novada pašvaldībā saņemta Valsts sabiedrība ar ierobežotu atbildību “Latvijas Valsts ceļi” vēstule Nr. 4.8/9789 (reģistrēta Mārupes novada pašvaldības lietvedības sistēmā 28.05.2024. ar Nr. 1/2.1-3/2285), kurā lūgts pieņemt lēmumu par valsts vietējo autoceļu V15 Rīgas robeža–Silnieki–Puķulejas un V16 K. Ulmaņa gatve–Silnieki pārņemšanu Mārupes novada pašvaldības īpašumā, precīzi norādot pašvaldības īpašumā pārņemamo nekustamo īpašumu kadastra apzīmējumus un platības.

Saskaņā ar Pašvaldību likuma 4. panta pirmās daļas 2. punktu, pašvaldības autonomā funkcija ir gādāt par pašvaldības administratīvās teritorijas labiekārtošanu, t.sk. publiskai lietošanai paredzēto teritoriju uzturēšanu. Savukārt, saskaņā ar Pašvaldību likuma 73. panta ceturto daļu pašvaldībai ir tiesības iegūt un atsavināt kustamo un nekustamo īpašumu, kā arī veikt citas privāttiesiskas darbības, ievērojot likumā noteikto par rīcību ar publiskas personas finanšu līdzekļiem un mantu.

Pašvaldību likuma 10.panta pirmās daļas 16.punktā ir noteikts, ka tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.

Pašvaldību likuma 73.panta ceturtajā daļā ir noteikts, ka Pašvaldībai ir tiesības iegūt un atsavināt kustamo un nekustamo īpašumu, kā arī veikt citas privāttiesiskas darbības, ievērojot likumā noteikto par rīcību ar publiskas personas finanšu līdzekļiem un mantu.

Saskaņā ar Publiskas personas mantas atsavināšanas likuma 3. panta pirmās daļas 6. punktu publiskas personas nekustamo un kustamo mantu var atsavināt bez atlīdzības. Tā paša likuma 42. panta pirmajā daļā ir noteikts, ka valsts nekustamo īpašumu var nodot bez atlīdzības atvasinātas publiskas personas īpašumā. Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādu atvasinātas publiskas personas funkciju vai deleģēta pārvaldes uzdevuma veikšanai nekustamais īpašums tiek nodots.

Saskaņā ar Pašvaldību likuma 4. panta pirmās daļas 2. punktu, 10. pantu, 73. panta ceturto daļu, Publiskas personas mantas atsavināšanas likuma 3. panta pirmās daļas 6. punktu un 42. panta pirmo daļu, kā arī ievērojot **Finanšu komitejas** 2024.gada 19.jūnija atzinumu pieņemt iesniegto lēmuma projektu *“Par valsts vietējo autoceļu V15 Rīgas robeža–Silnieki–Puķulejas un V16 K. Ulmaņa gatve–Silnieki pārņemšanu Mārupes novada pašvaldības īpašumā”,* atklāti balsojot ar 17 balsīm „par” *(Andrejs Ence, Valdis Kārkliņš, Mārtiņš Bojārs, Ilze Bērziņa, Jānis Kazaks, Jānis Lagzdkalns, Normunds Orleāns, Guntis Ruskis, Ivars Punculis, Ira Dūduma, Andris Puide, Aivars Osītis, Oļegs Sorokins, Līga Kadiģe, Gatis Vācietis, Jānis Lībietis, Nikolajs Antipenko)*, „pret” nav, „atturas” nav, **Mārupes novada pašvaldības dome nolemj:**

1. Pārņemt bez atlīdzības valstij piederošo nekustamo īpašumu “V15 Rīgas robeža-Bašēnu ceļš” (nekustamā īpašuma kadastra Nr. 80760060434) zemes vienību 6,648 ha platībā (zemes vienība ar kadastra apzīmējumu 80760030498) un zemes vienību 1,0318 ha platībā (zemes vienība ar kadastra apzīmējumu 80760060416) un uz tās izbūvēto komplekso inženierbūvi ar kadastra apzīmējumu 80760030498002 (“Autoceļš V15 posms km 0,000-3,664”)” Mārupē, Mārupes novadā.
2. Pārņemt bez atlīdzības valstij piederošo nekustamo īpašumu “Autoceļš V16”, (nekustamā īpašuma kadastra Nr. 80760030497), zemes vienību 2,7529 ha platībā (zemes vienība ar kadastra apzīmējumu 80760030497) un uz tās izbūvēto komplekso inženierbūvi ar kadastra apzīmējumu 80760030497002 (“Autoceļš V16 posmskm 0,000-1,474”)”, Mārupē, Mārupes novadā.
3. Lēmumu izpildi nodrošināt Mārupes novada pašvaldības Pašvaldības īpašumu pārvaldei sadarbībā ar Centrālās pārvaldes juridisko nodaļu.

Pašvaldības domes priekšsēdētājs /paraksts/ Andrejs Ence

*Sagatavoja Centrālās pārvaldes*

*Juridiskās nodaļas juriste S. Maščinska*

*Lēmumā norādītie normatīvie akti ir spēkā*

*un attiecināmi un lēmumā minēto gadījumu.*

*Centrālās pārvaldes Juridiskās nodaļas vadītāja N. Zālīte*

**NORAKSTS PAREIZS**

S.Sprudzāne

Mārupes novada pašvaldības

Centrālās pārvaldes

Personāla un dokumentu pārvaldības nodaļas

domes sekretāre

Mārupē 01.07.2024.

**DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**