**NORAKSTS**



**Mārupes novada pašvaldības dome**

Daugavas iela 29, Mārupe, Mārupes novads, LV-2167

67934695 / marupe@marupe.lv / www.marupe.lv

**DOMES SĒDES PROTOKOLA Nr.6 PIELIKUMS**

2024.gada 27.marts

**LĒMUMS Nr.8**

**Par valsts vietējo autoceļu V15 Rīgas robeža–Silnieki–Puķulejas un V16 K. Ulmaņa gatve–Silnieki pārņemšanu Mārupes novada pašvaldības īpašumā**

Valsts sabiedrība ar ierobežotu atbildību “Latvijas Valsts ceļi” (turpmāk – LVC) atbilstoši Deleģēšanas līgumā, kas noslēgts starp Satiksmes ministriju un LVC, dotajam pilnvarojumam pārvaldīt valsts autoceļu tīklu ir izskatījusi Mārupes novada pašvaldības (turpmāk – Pašvaldība) priekšlikumu uzsākt Valsts vietējā autoceļa V16 (K.Ulmaņa gatve – Silnieki) (kadastra Nr.80760030497) un Valsts vietējā autoceļa V15 (Rīgas robeža – Silnieki – Puķulejas) (kadastra Nr.80760060119) daļas (zemes vienību ar kadastra apzīmējumiem 80760030498 un 80760060416 – līdz autoceļam V-22 Bašēni- Mežgaļi (Bašēnu ceļam)) nodošanas pašvaldības īpašumā procesu.

Pašvaldībā 2024.gada 27.februārī saņemta LVC vēstule Nr.4.8/3626 (Reģistrēta Centrālās lietvedības sistēmā 27.02.2024. ar Nr. 1/2.1-2/116), kurā LVC apliecina, ka atbalsta Pašvaldības ierosinājumu un piekrīt autoceļa V15 Rīgas robeža–Silnieki–Puķulejas posmu no 0,000 km līdz 3,664 km un V16 K. Ulmaņa gatve–Silnieki no 0,000 km līdz 1,474 km izslēgt no Satiksmes ministrijas Valsts autoceļu fonda bilances un nododot bez atlīdzības pašvaldības īpašumā, un, lai uzsāktu minēto autoceļu nodošanu bez atlīdzības Pašvaldības īpašumā, lūdz iesniegt lēmumu par valsts autoceļu pārņemšanu bez atlīdzības Pašvaldības īpašumā.

Saskaņā ar Pašvaldību likuma 4. panta pirmās daļas 2. punktu, pašvaldības autonomā funkcija ir gādāt par pašvaldības administratīvās teritorijas labiekārtošanu, t.sk. publiskai lietošanai paredzēto teritoriju uzturēšanu. Savukārt, saskaņā ar Pašvaldību likuma 73. panta ceturto daļu pašvaldībai ir tiesības iegūt un atsavināt kustamo un nekustamo īpašumu, kā arī veikt citas privāttiesiskas darbības, ievērojot likumā noteikto par rīcību ar publiskas personas finanšu līdzekļiem un mantu.

Pašvaldību likuma 10.panta pirmās daļas 16.punktā ir noteikts, ka tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.

Pašvaldību likuma 73. panta ceturtajā daļu ir noteikts, ka Pašvaldībai ir tiesības iegūt un atsavināt kustamo un nekustamo īpašumu, kā arī veikt citas privāttiesiskas darbības, ievērojot likumā noteikto par rīcību ar publiskas personas finanšu līdzekļiem un mantu.

Saskaņā ar Publiskas personas mantas atsavināšanas likuma 3. panta pirmās daļas 6. punktu publiskas personas nekustamo un kustamo mantu var atsavināt bez atlīdzības. Tā paša likuma 42. panta pirmajā daļā ir noteikts, ka valsts nekustamo īpašumu var nodot bez atlīdzības atvasinātas publiskas personas īpašumā. Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādu atvasinātas publiskas personas funkciju vai deleģēta pārvaldes uzdevuma veikšanai nekustamais īpašums tiek nodots.

Saskaņā ar Pašvaldību likuma 4.panta pirmās daļas 2. punktu, 10. pantu, 73. panta ceturto daļu, Publiskas personas mantas atsavināšanas likuma 3. panta pirmās daļas 6. punktu un 42. panta pirmo daļu, kā arī ņemot vērā Finanšu  komitejas 2024.gada 20.marta atzinumu pieņemt iesniegto lēmuma projektu *“Par valsts vietējo autoceļu V15 Rīgas robeža–Silnieki–Puķulejas un V16 K. Ulmaņa gatve–Silnieki pārņemšanu Mārupes novada pašvaldības īpašumā”*, atklāti balsojot ar 17 balsīm „par” *(Andrejs Ence, Valdis Kārkliņš, Mārtiņš Bojārs, Līga Kadiģe, Jānis Kazaks, Jānis Lagzdkalns, Aivars Osītis, Ilze Bērziņa, Guntis Ruskis, Ira Dūduma, Andris Puide, Oļegs Sorokins, Uģis Šteinbergs, Dace Štrodaha, Gatis Vācietis, Nikolajs Antipenko, Jānis Lībietis)*, „pret” nav, „atturas” 1*(Normunds Orleāns)*, **Mārupes novada pašvaldības dome nolemj:**

1. Konceptuāli piekrīt pārņemt bez atlīdzības Mārupes novada pašvaldības īpašumā autoceļa V15 Rīgas robeža–Silnieki–Puķulejas posmu no 0,000 km līdz 3,664 km un V16 K. Ulmaņa gatve–Silnieki no 0,000 km līdz 1,474 km.

2. Lēmuma izpildi nodrošināt Centrālās pārvaldes Juridiskajai nodaļai.

Pašvaldības domes priekšsēdētājs /paraksts/ Andrejs Ence

*Sagatavoja Centrālās pārvaldes*

*Juridiskās nodaļas juriste S.Maščinska*

*Lēmumā norādītie normatīvie akti ir spēkā*

*un attiecināmi un lēmumā minēto gadījumu.*

*Centrālās pārvaldes Juridiskās nodaļas vadītāja N.Zālīte*

**NORAKSTS PAREIZS**

L.Ošiņa

Mārupes novada pašvaldības

Centrālās pārvaldes

Personāla un dokumentu pārvaldības nodaļas

domes sekretāre

Mārupē 04.04.2024.

**DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**