24.04.2024. Nr. 28/2-11/30

**LĒMUMS**

**Par nosaukuma piešķiršanu nekustamā īpašuma “Autoceļš V15”(kadastra Nr.8076 006 0119) zemes vienībām ar kadastra apzīmējumu 8076 003 0498 un 8076 006 0416**

Mārupes novada pašvaldības (turpmāk – Pašvaldība) Attīstības un plānošanas pārvalde ir izskatījusi Valsts sabiedrība ar ierobežotu atbildību “Latvijas valsts ceļi”, Reģ. Nr.40003344207, 2024.gada 22.aprīļa iesniegumu (Pašvaldībā reģistrēts ar Nr. 1/2.1-2/235), kurā tiek lūgts piešķirt nosaukumus nekustamā īpašuma “Autoceļš V15”(kadastra Nr.8076 006 0119) zemes vienībām ar kadastra apzīmējumu 8076 003 0498 un 8076 006 0416.

Pārbaudot Pašvaldības rīcībā esošo informāciju, konstatēts:

1. Nekustamais īpašums “Autoceļš V15” (kadastra Nr.8076 006 0119), Mārupē, Mārupes novadā, sastāv no zemes vienībām ar kadastra apzīmējumiem 8076 003 0498 – 6.6448 ha platībā, 8076 006 0415 - 3,63 ha platībā, 8076 006 0416 – 1,0318 ha platībā un 8076 012 0141 -1,0221 ha platībā.
2. Nekustamā īpašuma **“**Autoceļš V15”(kadastra Nr.8076 006 0119), Mārupē, Mārupes novadā, īpašnieks Satiksmes ministrija, reģ. Nr. 90000088687.

Atbilstoši Ministru kabineta 2021.gada 29.jūnija noteikumu Nr. 455 “Adresācijas noteikumi” (turpmāk – Adresācijas noteikumi) 9.punktam pašvaldībai bez personas piekrišanas, izvērtējot konkrēto situāciju, ir tiesības piešķirt adresi, ja adrese adresācijas objektam nav piešķirta, un mainīt, tai skaitā precizēt adreses pieraksta formu, vai likvidēt piešķirto adresi, ja tā neatbilst šo noteikumu prasībām.

Atbilstoši Pašvaldības likuma 10.panta pirmās daļas 6.punktu, kurā ir noteikts, ka pašvaldības dome (turpmāk – Dome) var izskatīt jebkuru jautājumu, kas ir attiecīgās pašvaldības pārziņā, turklāt tikai Dome var piešķirt nosaukumus ielām, parkiem un laukumiem, kā arī pārdēvēt tos, un pamatojoties uz Adresācijas noteikumu 11.punktu, kas paredz, pilsētu un ciemu teritorijās ielai pēc tās izbūves piešķir nosaukumu saskaņā ar teritorijas plānojumu, detālplānojumu vai zemes ierīcības projektu,

Ņemot vērā augstāk minēto un pamatojoties uz Adresācijas noteikumu 9.punktu, Pašvaldību likuma 10.panta pirmās daļas 6.punktu, Mārupes novada pašvaldības Attīstības un plānošanas pārvaldes nolikuma 16. un 17.punktu, kas apstiprināts ar Mārupes novada pašvaldības domes 2023.gada 14.marta lēmumu Nr.4 (sēdes protokols Nr.5), **nolemju:**

1. Piešķirt zemes vienībām ar kadastra apzīmējumiem 8076 003 0498 un 8076 006 0416 nosaukumu V15 ”Rīgas robeža – Bašēnu ceļš”, Mārupe, Mārupes novads un iekļaut jauna īpašuma sastāvā.
2. Zemes vienībām ar kadastra apzīmējumiem 80760060415 un 80760120141 tiek saglabāts nosaukums “Autoceļš V15”, Mārupes pagasts, Mārupes novads.
3. Attīstības un plānošanas pārvaldei nosūtīt lēmumu zemes īpašniekam  un Valsts zemes dienesta Rīgas reģionālajai nodaļai piecu darbdienu laikā pēc lēmuma parakstīšanas.

*Lēmumu viena mēneša laikā no tā paziņošanas brīža var apstrīdēt Mārupes novada pašvaldības Administratīvo aktu strīdu izskatīšanas komisijā (Daugavas iela 29, Mārupe, Mārupes novads, LV-2167).*

Attīstības un plānošanas pārvaldes vadītāja Ilze Krēmere

Erdmane, 67149862

lauma.erdmane@marupe.lv

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU